gl gl gl gl gl lt it gl gl gl gl es gl es pt en gl gl gl gl gl gl gl hbs_lat gl pt en gl gl
Web Municipal do Concello de Ferrol
Inicio Concello De actualidade Novas
luns, 12 de setembro de 2022
A nova rede de auga de Pardo Baixo conectarase durante a noite do martes ao mércores
Os traballos obrigarán a cortar o abastecemento tanto na rúa coma na praza do Callao entre as 23.00 e as 5.00 horas
Durante a noite de mañá, martes, ao mércores 14, a nova canalización de auga potable de Pardo Baixo quedará conectada á rede xeral, segundo prevé a Empresa Mixta de Augas de Ferrol. Emafesa programou para o período entre as 23.00 e as 5.00 horas uns traballos que obrigarán a cortar o subministro tanto na rúa coma na praza do Callao.
Durante o transcurso das obras de reurbanización, o servizo prestouse a través de tubos provisionais, como é habitual neste tipo de intervencións. En paralelo á conexión, imprescindible para rematar os traballos en superficie, continuará a colocación do pavimento, só pendente en pequenas áreas de ambos extremos da vía para que estea totalmente completado. A intención é que as últimas lousas se asenten nos vindeiros días, de forma que se finalizaría o deseño de plataforma única para unha rúa que pasará a ser definitivamente peonil.
Praza de Armas, s/n - 15402 Ferrol
Teléfono: 981 944 000
Utilizamos cookies propias e de terceiros para mellorar a experiencia de navegación, e ofrecer contidos personalizados. Ao continuar coa navegación entendemos que se acepta a nosa política de cookies.